Contents
Index 🔎︎

# Funkcie aplikácie LibreOffice Draw

LibreOffice Draw vám umožňuje vytvárať jednoduché a komplexné kresby a ich export do množstva bežných obrázkových formátov. Taktiež môžete do svojich kresieb vkladať tabuľky, grafy, vzorce a iné položky vytvorené v programoch LibreOffice.

## Vektorové obrázky

LibreOffice Draw vytvára vektorové obrázky s použitím priamok a kriviek definovaných matematickými vektormi. Vektory opisujú priamky, elipsy a polygóny na základe ich geometrie.

## Vytváranie 3D objektov

V LibreOffice Draw môžete vytvárať jednoduché 3D objekty ako kocky, gule a valce, dokonca môžete upraviť aj zdroj osvetlenia týchto objektov.

## Mriežky a prichytávacie čiary

Mriežky a záchytné čiary poskytujú vizuálnych pomocníkov, ktorí vám pomôžu zarovnať objekty vo vašich kresbách. Taktiež si môžete vybrať či chcete zachytiť objekt na mriežku, záchytnú čiaru alebo na okraj iného objektu.

## Prepájanie objektov pre vyjadrenie vzťahov

V LibreOffice Draw môžete, pre vyjadrenie vzťahov medzi objektami, spájať tieto špeciálnymi čiarami nazývanými "spojnice". Spojnice sa pripájajú na záchytné body na kresbách a zostávajú pripojené aj v prípade, keď sú tieto presúvané. Spojnice sú užitočné pri vytváraní organizačných a technických diagramov.

## Zobrazenie rozmerov

Technické diagramy často zobrazujú rozmery objektov v kresbách. V LibreOffice Draw ich môžete použiť pre výpočet a zobrazenie lineárnych rozmerov.

## Galérie

Galéria obsahuje obrázky, animácie, zvuky a iné položky, ktoré môžete použiť vo vašich kresbách a taktiež v iných programoch LibreOffice.

## Grafické formáty súborov

LibreOffice Draw môže exportovať do množstva bežných grafických formátov súborov ako BMP, GIF, JPG a PNG.