Contents
Index 🔎︎

# Shell Function

Spustí ďalšiu aplikáciu a v prípade potreby definuje príslušný štýl okna.

## Syntax

Shell (Názov Cesty As String[, Štýl Okna As Integer][, Param As String][, bSync])

## Parameter

### Názov Cesty

Kompletná cesta a názov programu, ktorý chcete spustiť.

### Štýl Okna

Voliteľný číselný výraz určujúci štýl okna, v ktorom sa program spustí. Sú možné nasledujúce hodnoty:

0 | Je aktívne skryté okno programu.
1 | Je aktívne okno programu v štandardnej veľkosti.
2 | Je aktívne minimalizované okno programu.
3 | Je aktívne maximalizované okno programu.
4 | Štandardná veľkosť okna, nie je aktívne.
6 | Minimalizované okno programu, nie je aktívne.
10 | Zobrazenie na celú obrazovku.

### Param

Ľubovoľný reťazec určujúci parametre predávané na príkazovom riadku.

### bSync

Ak je táto hodnota nastavená na True,príkaz Shell a všetky procesy LibreOffice čakajú, pokiaľ neskončí spustený program. Ak je táto hodnota nastavená na False, riadenie sa okamžite vráti späť. Začiatočná hodnota je False.

### Error codes:

5 Neplatné volanie procedúry

53 Súbor nenájdený

73 Vlastnosť nie je implementovaná

## Príklad

    Sub ExampleShellForWin
        Shell("c:\windows\calc.exe",2)
    End Sub